**การขับเคลื่อนจริยธรรมข้าราชการครูและบุคลากรทางศึกษา โรงเรียนดงหลวงวิทยา ประจำปีงบประมาณ พ.ศ.2566**

สำนักงานเขตพื้นที่การศึกษามัธยมศึกษามุกดาหาร สำนักงานคณะกรรมการการศึกษาขั้นพื้นฐาน กระทรวงศึกษาธิการ



**ประกาศโรงเรียนดงหลวงวิทยา**

**เรื่อง แต่งตั้งคณะทำงานขับเคลื่อนจริยธรรมข้าราชการครูและบุคลากรทางการศึกษา**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยประมวลจริยธรรมข้าราชการครูและบุคลากรทางการศึกษา ฉบับปัจจุบันมีผลใช้บังคับตั้งแต่ วันที่ ๑๐ กันยายน ๒๕๖๔ โดยที่ข้าราชการครูและบุคลากรทางการศึกษา พนักงานราชการ ครูอัตราจ้าง ลูกจ้าง หรือผู้ปฏิบัติงานอื่นในหน่วยงานการศึกษา อยู่ในบังคับต้องรักษาจริยธรรม ประพฤติปฏิบัติตามประมวลจริยธรรม ฉบับดังกล่าว

โรงเรียนดงหลวงวิทยา เล็งเห็นและตระหนักถึงความสำคัญในการรักษาจริยธรรมให้ดำรงอยู่อย่างต่อเนื่องและเหมาะสม อาศัยอำนาจตามความในมาตรา ๓๗ วรรค ๒ แห่ง พระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖ และ มาตรา ๒๔(๘) แห่งพระราชบัญญัติ ระเบียบข้าราชการครูและบุคลากรทางการศึกษา พ.ศ. ๒๕๔๗ จึงแต่งตั้งคณะทำงานขับเคลื่อนจริยธรรมข้าราชการครู และบุคลากรทางการศึกษา ประกอบด้วยบุคคลดังต่อไปนี้

1. นายวิชัย ช่างถม ผู้อำนวยการ ประธานกรรมการ

2. นายเดชา คเณศโยธิน รองผู้อำนวยการ กรรมการ

3. นางทิพวรรณ สุวรรณไตรย์ รองผู้อำนวยการ กรรมการ

4. นายเฉลิมศักดิ์ ณ หนองคาย ครู คศ.3 กรรมการ

5. นางผกามาศ ช่างถม หัวหน้ากลุ่มบริหารวิชาการ กรรมการ

6. นางจิรวัฒน์ คำมุงคุณ หัวหน้าบริหารงานบุคคล กรรมการ

7. นางศุภลักษณ์ ภูนาโคก หัวหน้างบประมาณและแผนงาน กรรมการ

8. นางสุนันทา หาคุ้มคลัง หัวหน้างานกิจการนักเรียน กรรมการ

9. นายโกสินทร์ เหง้าโอสา หัวหน้าบริหารงานทั่วไป กรรมการ

10. นางสาวรัศมี โทรัตน์ ครูผู้ช่วย กรรมการและเลขานุการ

11. นางสาวอาทิตยา โสภิพันธ์ เจ้าหน้าที่ธุการ กรรมการและผู้ช่วยเลขานุการ

มีหน้าที่ดำเนินการ ดังนี้

๑. กำหนดมาตรการและกลไกที่มีประสิทธิภาพเพื่อเสริมสร้างให้ข้าราชการครูและบุคลากร ทางการศึกษา พนักงานราชการ ครูอัตราจ้าง ลูกจ้าง หรือผู้ปฏิบัติงานอื่นในหน่วยงานการศึกษา ปฏิบัติตนตามประมวลจริยธรรมข้าราชการครูและบุคลากรทางการศึกษา

๒. ขับเคลื่อนกระบวนการรักษาจริยธรรมของข้าราชการครูและบุคลากรทางการศึกษา พนักงาน ราชการ ครูอัตราจ้าง ลูกจ้าง หรือผู้ปฏิบัติงานอื่นในหน่วยงานการศึกษา

๓. ให้คำแนะนำปรึกษา ตอบคำถามเกี่ยวกับปัญหาทางประมวลจริยธรรมแก่ข้าราชการครูและ บุคลากรทางการศึกษา พนักงานราชการ ครูอัตราจ้าง ลูกจ้าง หรือผู้ปฏิบัติงานอื่นในหน่วยงานการศึกษา

/๔.กำหนด ...

๔. กำหนดแนวทางในการประพฤติปฏิบัติตนทางจริยธรรมของข้าราชการครูและบุคลากร ทางการศึกษา พนักงานราชการ ครูอัตราจ้าง ลูกจ้าง หรือผู้ปฏิบัติงานอื่นในหน่วยงานการศึกษา (Do’s and Don’ts) เสนอผู้อำนวยการโรงเรียน ให้ความเห็นชอบใช้บังคับ

ประกาศ ณ วันที่ 17 กรกฎาคม พ.ศ. ๒๕๖๖

(นายวิชัย ช่างถม)

ผู้อำนวยการโรงเรียนดงหลวงวิทยา

**Do's and Don'ts**

**พฤติกรรมทางจริยธรรมของข้าราชการครูและบุคลากรทางการศึกษา**

**โรงเรียนดงหลวงวิทยา**

**สำนักงานเขตพื้นที่การศึกษามัธยมศึกษามุกดาหาร**

|  |  |
| --- | --- |
| **Do's** | **Don'ts** |
| ยึดมั่นในชาติ ศาสนา พระมหากษัตริย์ และการปกครองระบอบประชาธิปไตยอันมี พระมหากษัตริย์ทรงเป็นประมุข | ไม่ด้อยค่าความเป็นไทย ไม่จงรักภักดีต่อสถาบัน พระมหากษัตริย์ ไม่ลบหลู่ดูแคลนด้อยค่าศาสนาใด  ศาสนาหนึ่ง |
| ชื่อสัตย์สุจริต มีจิตสานึกที่ดี มีความรับผิดชอบต่อหน้าที่และต่อผู้เกี่ยวข้องในฐานะ ข้าราชการครูและบุคลากรทางการศึกษา | ไม่ทุจริตต่อหน้าที่ราชการ หรือปฏิบัติตนผ่าฝืน ข้อกำหนด ระเบียบ กฎหมาย |
| กล้าคิด กล้าตัดสินใจ กล้าแสดงออก และกระทำในสิ่งที่ถูกต้องชอบธรรม | ไม่ประพฤติปฏิบัติตนในทางที่เสื่อมเสีย ขาด คุณธรรม จริยธรรมและจรรยาบรรณของวิชาชีพ |
| มีจิตอาสา จิตสาธารณะ มุ่งประโยชน์ส่วนรวมมากกว่าประโยชน์ส่วนตัวหรือพวกพ้อง | ไม่เอื้อประโยชน์ให้พวกพ้อง และไม่มีประโยชน์ทับซ้อนจากการปฏิบัติหน้าที่ราชการ |
| มุ่งผลสัมฤทธิ์ของงาน มุ่งมั่นในการปฏิบัติงานอย่างเต็มกำลังความสามารถ | ไม่ละทิ้งทอดทิ้งหน้าที่ราชการเป็นเหตุให้ราชการ  เสียหาย |
| ปฏิบัติหน้าที่อย่างเป็นธรรมและไม่เลือกปฏิบัติ | ไม่รับสิ่งของ หรือผลประโยชน์ตอบแทนใด ๆ เพื่อ แลกกับการให้บริการ |
| ดำรงตนเป็นแบบอย่างที่ดีและรักษาภาพลักษณ์ของข้าราชการครูและบุคลากรทางการศึกษา | ไม่ประพฤติตนให้เสื่อมเสียเกียรติศักดิ์ ศักดิ์ศรีของข้าราชการครูและบุคลากรทางการศึกษา |
| เคารพในศักดิ์ศรีความเป็นมนุษย์ คำนึงถึงสิทธิเด็กและยอมรับความแตกต่างของบุคคล | ไม่ละเมิดศักดิ์ศรีความเป็นมนุษย์ หรือด้อยค่าจากความแตกต่างของบุคคล |

**กิจกรรมที่มีการสอดแทรกจริยธรรมของเจ้าหน้าที่รัฐ**